TACC ฉุดไม่อยู่! เปิดภาคบ่ายพุ่งเกือบซิลลิ่ง
TACC ฉุดไม่อยู่! เปิดภาคบ่ายพุ่งเกือบซิลลิ่ง โดย ณ เวลา 14.49 น.ราคาอยู่ที่ 4.24 บาท เพิ่มขึ้น 0.90 บาท หรือ 26.95% สูงสุดที่ 4.26 บาท ต่ำสุดที่ 3.26 บาท มูลค่าซื้อขายที่ 653 ล้านบาท 
4 ธ.ค. 2558

ผู้สื่อข่าวรายงานว่า ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 14.49 น.ราคาอยู่ที่ 4.24 บาท เพิ่มขึ้น 0.90บาท หรือ 26.95% สูงสุดที่ 4.26 บาท ต่ำสุดที่ 3.26 บาท มูลค่าซื้อขายที่ 653 ล้านบาท ขณะที่ดัชนีตลาดหุ้นไทยโดยรวมลบ 0.40%
ขณะที่ราคาหุ้นช่วงเช้า ณ เวลา 10.21น. ราคาอยู่ที่ 3.64 บาท บวก 0.30 บาท หรือ 8.98% สูงสุดที่ 3.66 บาท ต่ำสุดที่ 3.26 บาท มูลค่าซื้อขายที่ 132.08 ล้านบาท
ด้านนายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ฟินันเซีย ไซรัส จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน TACC เปิดเผยว่า TACC มีปัจจัยพื้นฐานที่แข็งแกร่ง รวมถึงศักยภาพการเติบโตในอนาคตของธุรกิจเครื่องกดเครื่องดื่มแบบอัตโนมัติ ที่จะช่วยสนับสนุนให้ผลประกอบการของ TACC สามารถเติบโตอย่างโดดเด่นในช่วง 3 ปีข้างหน้า